mga kasiraang nasususo nang kasama ng gatas, na nalalangap sa loob ng lipi. ang biglang bulalas ng binata, hindi ninyo sinuring mabuti ang bagay na pinag uusapan, hindi ninyo ginawang tanawin ang kailalimilaliman dahil sa pangambang baka mamalas doon ang anino ng inyong mga kakapatid. kayo ang may kagagawan ng aming anyo. ang bayang sinisiil ay pinipilit na magtaglay ng balat kayong ugali; yaong pinagkakaitan ng katotohanan ay binibigyan ng kasinungalingan; ang nagpapakadahas ay gumagawa ng alipin. walang mabuting aral, ang wika ninyo, kahit na! kahit mangyayaring pabulaanan kayo ng mga talaan, sapagkat ditoy hindi nangyayari ang mga pagkakasalang kagaya ng sa maraming bayang nabubulag sa kanilang palalong taguring nangag aayos ng ugali. datapway kahit hindi hangad ang suriin sa ngayon kung ano ang bumubuo ng hilig at sa dahilang natutungod sa kabutihang ugali ang aral na tinanggap, ay sang ayon ako sa inyo na kami ngay may kasiraan. sino ang may sala sa pangyayaring iyan?